Ευάγγελος Δασκαλάκης

Ο Ευάγγελος Δασκαλάκης (1902  - 1973) ήταν Έλληνας γιατρός και πολιτικός. 

 Βιογραφία 
Γεννήθηκε στα Περιβόλια Ρεθύμνου, γιος του Γεωργίου Δασκαλάκη. Πολέμησε στη Μικρά Ασία και ανέπτυξε αντιστασιακή δράση κατά την περίοδο της Κατοχής. Συνελήφθη και φυλακίστηκε από τους Ναζί και κατάφερε να γλιτώσει την εκτέλεση. Εξελέγη με την Εθνική Πολιτική Ένωση (Κόμμα Βενιζελικών Φιλελευθέρων) το 1946 με 4.514 ψήφους. Στην κυβέρνηση Μαξίμου υπηρέτησε ως υφυπουργός Γενικός Διοικητής Κρήτης από τις 31 Ιανουαρίου 1947 ως τις 17 Φεβρουαρίου 1947.

Επανεξελέγη βουλευτής με τον κόμμα των Φιλελευθέρων το  1950 και το 1951.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 61, αρ. 245). 

Εξάσκησε το λειτούργημα του ιατρού ως το 1964 και βοηθούσε τους ασθενείς του χωρίς να ζητά χρήματα.
Υπηρέτησε ως Δήμαρχος Ρεθύμνου από το 1964 ως την παύση του από τη χούντα, στις 31 Δεκεμβρίου 1967.Ιστορικό Δήμου και Δημαρχίας Ρεθύμνης, δικτυακός τόπος Δήμου Ρεθύμνης.

 Παραπομπές 

Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Κατηγορία:Δήμαρχοι Ρεθύμνου
Κατηγορία:Έλληνες υφυπουργοί Γενικοί Διοικητές Κρήτης